钦定古今图书集成/明伦汇编/氏族典/第054卷 > 《廖用贤尚友录》 > 归崇敬
## 钦定古今图书集成/明伦汇编/氏族典/第054卷 > 《廖用贤尚友录》 > 归崇敬

按《唐书归崇敬传》：“崇敬，字正礼，苏州吴人。治礼家学，
多识容典，擢明经。遭父丧，孝闻乡里。调国子直讲。天
宝中，举博通坟典科，对策第一，迁四门博士。有诏举
才可宰百里者，复策高等，授左拾遗。肃宗次灵武，再
迁起居郎、赞善大夫、史馆修撰，兼集贤殿校理，修国
史仪注。以贫求解，历同州长史、润州别驾。未几，有事”
桥陵、建陵，召还参掌仪典。改主客员外郎，复兼修撰。
代宗幸陕，召问得失，大历初，授仓部郎中，充吊祭《册
立新罗》使。还授国子司业，兼集贤学士。八年，遣祀衡
山，还，坐史给禀钱不实，贬饶州司马。德宗立，召还，复
拜国子司业，稍迁翰林学士、左散骑常侍，充皇太子
侍读，又兼晋王元帅参谋，封馀姚郡公，迁工部尚书。
年老，以兵部尚书致仕。卒，年八十八。赠尚书左仆射，
谥曰“宣。”